‏‏

1. **כללי**
	1. **תחום הנספח:**
		1. בנספח זה מפורטים הוראות ותנאים מיוחדים לביצוע בדיקות הנדרשות לקביעת התאמה של **אבזרים לשימוש ילדים ולטיפול בהם - מנשאי תינוק** (להלן: הטובין) לתקן רשמי, לצורך קבלת אישור עמידה בדרישות הממונה כנדרש בפקודת היבוא והיצוא [נוסח חדש], התשל"ט-1979 (להלן – הפקודה), צו ייבוא חופשי ובהתאם לסמכות הממונה על התקינה לפי סעיף 2ז(ד) לפקודה ו"הנחיות והוראות הממונה על התקינה לעניין יבוא טובין שחל עליהם תקן רשמי" (להלן-הנחיות והוראות הממונה).
		2. אם יש ניגוד בין ההוראות שבנספח זה לבין הנחיות והוראות הממונה על התקינה, יחולו על הטובין הוראות והנחיות הממונה על התקינה.
	2. **מסמכים ישימים:**
		1. ת"י 13209 – "אבזרים לשימוש ילדים ולטיפול בהם - מנשאי תינוק": חלק 1 - מנשאי גב בעלי מסגרת, חלק 2 – מנשאים רכים, חלק 3 – מנשאי כריכות, מפברואר 2016.
		2. הנחיות והוראות הממונה על התקינה לעניין יבוא טובין שחל עליהם תקן רשמי (להלן- "הנחיות והוראות הממונה").
		3. רשימת שייוך תקנים רשמיים לקבוצות (הרשימה תוחלף על ידיי צו קבוצות יבוא – הצו נמצא בשלבי טיוטה נכון ליום פרסום נספח ש' זה ) [לחיפוש קבוצות יבוא של תקנים](http://www.economy.gov.il/standartization/Import/Pages/ImportCategories.aspx).
		4. הוראות הממונה על התקינה בעניין מעבדות בדיקה על-פי הפקודה צו ייבוא חופשי, על עדכוניו.
	3. **סיווג לקבוצות:**

סיווג של הטובין לפי קבוצות ייבוא נא לבדוק בקישור [לחיפוש קבוצות יבוא של תקנים](http://www.economy.gov.il/standartization/Import/Pages/ImportCategories.aspx).

* 1. **הגדרת דגם ומשפחת דגמים:**
		1. "דגם" (של מוצר) - גרסה חד חד ערכית של מוצר המאופיינת על ידי האלמנטים הבאים:תכן מוגדר אחד המגדיר את החומרים שממנו הוא עשוי ורכיבים עיקריים (אותה פורמולציה) , מיוצר בתהליך ייצור אחד ע"י יצרן אחד, בעל אריזה זהה, מארץ ייצור אחת , באתר יצור אחד , המסומן על ידי היצרן כדגם אחד (עם סימן).
		2. "משפחת דגמים" או "משפחה" - כמשפחת דגמים ייחשבו מספר דגמים של טובין הזהים במרבית תכונותיהם ורכיביהם העיקריים, אך נבדלים זה מזה במספר תכונות שאינן מהותיות ואשר אין להן השלכות על התאמה לת"ר.
	2. **תיק מוצר**
		1. "תיק המוצר" - תיעוד המגדיר את המוצר באופן חד משמעי, כגון: תיאור מילולי של הדגם או משפחת הדגמים, ארץ מקור, אתר הייצור, שם המותג, קטלוג, צילומים, שרטוטים, מסמכים טכניים כגוןSDS , אישורי עמידה בתקנים ורגולציות , שם יצרן, מק"ט יצרן, פרטי היבואן, תקנים רשמיים החלים עליו וכדומה.
		2. לפני ביצוע בדיקת הדגם, על היבואן להעביר למעבדת הבדיקה את המסמכים הדרושים להגדרה מלאה וחד משמעית של המוצר. התיעוד ישמש לתיאור המוצר בתעודת בדיקת הדגם ולצורך בדיקות זיהוי,אבחון והשוואה.
		3. תעודת בדיקת הדגם וכל תעודות בדיקה נוספות (בדיקות ש' במסגרת בדיקה ואישור משלוחים), המסמכים והתמונות של המוצר , יצורפו לתיק המוצר.

כל התיעוד הנ"ל ישמר במערכת של מעבדת בדיקה, במקביל, על היבואן לשמור על תיק מוצר לדגם בהתאם להוראות הפקודה. בתעודת הבדיקה של הדגם ירשם תיאור מלא וחד משמעי של המוצר, הכולל גם את כל פרטי הסימון הנדרשים לפי סעיף 10 של התקן ת"י 13209 חלקים 2 ו- 3 במסלול האירופי או סעיף 8 של התקן ת"י 13209 חלקים 1, 2 ו-3 במסלול האמריקאי, כולל רשימת הרכיבים העיקריים (יושלם במידת הצורך).

1. **בדיקת דגם - בדיקה מלאה**
	1. **תדירות הביצוע**:

 אחת **לשנה** ובהתאם להוראות והנחיות הממונה על התקינה – אישור דגם.

* 1. **דגימה:**

ככלל, ידגם מוצר אחד לבדיקת דגם (המוצר יהיה באריזתו לצרכן – להלן "יחידת שיווק"), כאשר מדובר בדגם המייצג משפחת דגמים, תקבע המעבדה את הדגם או הדגמים שייבדקו מהמשפחה, באופן שיבטיח כי ניתן להשליך את ממצאי הבדיקה על כל שאר הדגמים שבמשפחה. בדיקת דגם יכולה להתבצע גם על מוצר שהוגש על ידי מזמין הבדיקה (לדוגמה: עבור בדיקות טרום ייבוא).

* 1. **היקף הבדיקה:**

בדיקת התאמה לכל סעיפי ת"י 13209 חלקים 1, 2 ו-3 הישימים אשר חלה עליהם רשמיות.

1. **בדיקת משלוח** **– בדיקה מלאה/בדיקת דגם או בדיקה חלקית/בדיקת ש'**
	1. **תדירות ביצוע:**
		1. בדיקה מלאה/בדיקת דגם - בהתאם להוראות סעיף 2 בנספח זה.
		2. בדיקה חלקית/בדיקת ש' - כל משלוח ובכפוף להנחיות והוראות הממונה .
	2. **דגימה:**

מחלקים את הטובין שבמשלוח לקבוצות דגמים ו/או משפחות דגמים.

* + 1. בדיקת דגם – הדגימה תבוצע בהתאם להוראות סעיף 2.2 בנספח זה.
		2. בדיקה חלקית /בדיקת ש' - מחלקים את הטובין שבמשלוח למנות דגמים ו/או משפחות דגמים. דוגמים אקראית דוגמא אחת מכל מנת דגמים ו/או מנת משפחת דגמים. יש לדגום ככל שניתן, דגם שעדיין לא נבדק או שעבר הכי הרבה זמן מהבדיקה הקודמת.
	1. **הבדיקות:**
		1. **בדיקת זיהוי ונטילה:** בדיקת זיהוי שמטרתה לאמת כי הטובין המיובאים במשלוח זהים לאלו המוצהרים במסמכי הייבוא (חשבון ספק , שטר מטען וכדומה) , בחירה ונטילת המוצרים לבדיקה תבוצע על פי הוראות נספח זה.
		2. **בדיקת דגם להתאמה לסעיפי התקן הרשמיים :** לפי הוראות סעיף 2 בנספח זה.
		3. **בדיקת ש' - בדיקות חלקיות לפי סעיפי התקן:** המוצר שנדגם ייבדק להתאמה לסעיפים המפורטים בטבלה שלהלן :

|  |  |  |
| --- | --- | --- |
| מוצר/סעיף | מסלול אירופי | מסלול אמריקאי |
| מנשאי גב בעלי מסגרת (ת"י 13209 חלק 1) | 6.1 – מרווחים ופתחים.6.2 – קצוות.6.3 – חלקים קטנים.6.4 - סרטים, רצועות, חגורות וחלקים המשמשים לקשירה.7 – אריזה.8 – סימון. | 5.1 - קצוות ופינות חדות מסוכנים.5.2 – חלקים קטנים.5.6 – פתחים.5.1 – קיימות הסימון.5.11 – רכיבים מגנים.8 – תווי וסימון.9 – הוראות שימוש. |
| מנשאים רכים (ת"י 13209 חלק 2) | 8.1 – סכנות חנק ובליעה.8.2 – סכנות הסתבכות.9 – סכנות חנק מחומרי אריזה.10 – מידע על המוצר. | 5.1 - קצוות ופינות חדות מסוכנים.5.2 – חלקים קטנים.5.6 – קיימות הסימון.8 – תווי וסימון.9 – הוראות שימוש. |
| מנשאי כריכות (ת"י 13209 חלק 3) | 5 – סכנות חנק ובליעה.6 -סכנות הילכדות של האצבעות ברשת.7 – סכנות הסתבכות.8 – סכנות שנק.10 – מידע על המוצר. | 5.2 - קצוות ופינות חדות מסוכנים.5.3 – חלקים קטנים.5.7 – קיימות הסימון.8 – תווי וסימון.9 – הוראות שימוש. |

* 1. **אי התאמה**:
		1. אי התאמה בבדיקת זיהוי – במידה ומתקיימת אי התאמה בבדיקת הזיהוי, רשאי מנהל מעבדת הבדיקה להחליט על המשך תהליך אישור המשלוח ובכלל זה על ביצוע בדיקת דגם , או בדיקת סעיפים קריטיים אחרים או אלה הקשורים לאי התאמה.
		במקרה של אי התאמה המקימה עילה להפרת אמון בהתאם לסעיף 1.3.1 וסעיף 1.3.2 של פרק 8 בהוראת הממונה , ידווח על כך מנהל המעבדה לממונה על התקינה ויפעל על פי הנחיות והוראות הממונה.
		2. אי התאמה באישור המשלוח – במידה ומתקיימת בבדיקת המשלוח אי התאמה לאחד מדרישות התקן תחשב כאי התאמה של כל קבוצת הטובין שבמשלוח ותחייב בסילוק ליקויים.
		במקרה של אישור המשלוח המקים עילה להפרת אמון בהתאם לסעיף 1.3.1 וסעיף 1.3.3 של פרק 8 בהוראת הממונה , ידווח על כך מנהל המעבדה לממונה על התקינה ויפעל על פי הנחיות והוראות הממונה.
1. **תנאים מיוחדים**
	1. אם נמצאו ליקויים בבדיקת משלוח (בדיקה חלקית, בדיקת ש' וכדומה), רשאי מנהל של מעבדת בדיקה, במשלוח הבא של הטובין, להחליט לבדוק מדגם גדול יותר, או לבדוק תכונות נוספות הקשורות לתכונות שבהן נמצאה אי ההתאמה.
	2. כאשר קיימת דרישה לבדיקת דגם הדומה לדגם או משפחת דגמים שלגביהם קיים אישור דגם בתוקף , ניתן להסתפק בבדיקה של השפעת השוני מהדגם המאושר , הבדיקה תבוצע בהתאם לנדרש בסעיפי בדיקה חלקית/ בדיקת ש' בנספח זה וסעיפי בדיקה נוספים בהתאם להחלטת ראש מעבדת הבדיקה.

|  |  |
| --- | --- |
| **מאושר** | **יעקב וכטל, הממונה על התקינה****תאריך\_\_\_\_\_\_\_\_\_\_\_\_\_\_\_ חתימה \_\_\_\_\_\_\_\_\_\_\_\_\_\_\_\_\_\_** |